**INDOKOLÁS**

**Battonya Város Önkormányzat Képviselő-testületének a közösségi együttélés alapvető szabályairól szóló 18/2017. (IX.29.) önkormányzati rendelet módosításáról szóló …./2021. (…) önkormányzati rendelethez**

**A Rendelet 1. §-hoz**

A közterület elnevezésének rendjéről, valamint a házszám-megállapítás szabályairól szóló önkormányzati rendeletben előírásra került, hogy minden ingatlantulajdonos köteles gondoskodni a házszámtábla épületen, kerítésen a közterület felőli bejáratnál, ezek hiányában tartószerkezeten, közterületről jól látható módon történő elhelyezéséről. Ezenkívül gondoskodni kell a házszámtábla természetes elhasználódás miatti cseréről, pótlásról, karbantartásról, tisztításról is. E szabályok előírása a helyszíni tájékozódási feltételek javítása miatt kiemelten fontosak. Ezért aki e szabályokat megszegi, közigazgatási szankcióval sújtható.

**A Rendelet 2. §-hoz**

Tekintettel arra, hogy közterület elnevezésének rendjéről, valamint a házszám-megállapítás szabályairól szóló önkormányzati rendelet értelmében 2021. december 31. napjáig kell gondoskodni a házszámtábla kihelyezéséről, ezért a szankcionálásra csak 2022. február 1. napjától nyílik lehetőség. A rendelet hatálybalépése is ehhez a dátumhoz igazodik.

**Battonya, 2021……………….**

**Varga István Tamás**

jegyző